
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „Skaitmeninės paslaugų platformos kūrimo ir diegimo paslaugos”atviro (tarptautinio) konkurso būdu (pirkimo Nr. 597760, toliau – Pirkimas), 2025-01-09 ir 2024-01-16 CVP IS priemonėmis gavo potencialaus tiekėjo paklausimus. 
Paklausimai pateikti laikantis Pirkimo dokumentų Specialiųjų sąlygų 1 priedo „Terminai“ lentelės 3 eil. nustatyto termino „Prašymą paaiškinti, patikslinti pirkimo sąlygas tiekėjas turi pateikti ne vėliau kaip: 9 (devynios) dienos iki pasiūlymų pateikimo dienos.“, t. y. pateikti laiku.
CPO LT viešojo pirkimo komisija (toliau – Komisija), vadovaujantis Lietuvos Respublikos viešųjų pirkimų įstatymo 36 str. 5, 6 d.  ir Pirkimo dokumentų Bendrųjų sąlygų 5.2, 5.4 p., teikia atsakymus į pateiktus paklausimus bei patikslina Pirkimo  dokumentus  savo iniciatyva:

	1 Klausimas (klausimo tekstas netaisytas)

	Techninės specifikacijos 6.1 rašote: Tiekėjo pasiūlyme turi būti numatytos dedikuotos ekspertų komandos žemiau lentelėje išvardintoms veikloms: ar galėtumėt detalizuoti kokios informacijos apie ekspertų komandas tikitės, nes pasiūlymo formoje nėra tiksliai nurodyta.?


	1 Atsakymas

	Tiekėjas, teikdamas pasiūlymą, į pasiūlymo kainą turi įskaičiuoti sutarties vykdymui dedikuojamų ekspertų komandų paslaugas TS 6.1 skyriaus 25 punkte nurodytoms veikloms  bei papildomoms ekspertinėms paslaugoms suteikti. Teikiant pasiūlymą, nurodyti siūlomas ekspertų komandas nereikalaujama. 

	2 Klausimas (klausimo tekstas netaisytas)

	Paslaugų sutarties Specialiųjų sąlygų 4 punkte Sutarties įvykdymo užtikrinimo būdas prašote pateikti banko garantiją. Kadangi esame tarptautinės įmonių grupės dalis, norėtume žinoti:
1. Ar galima pateikti ne Lietuvos, bet kitos ES šalies banko garantiją?
2. Ar garantijos tekstas gali būti pateiktas anglų kalba?
3. Ar turite garantijos teksto šabloną?

	2 Atsakymas

	1. Taip, galima.
2. Pagal paslaugų viešojo pirkimo-pardavimo sutarties Bendrųjų sąlygų 7.9 p. nuostatas „Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą)“.
3. Garantijos teksto šablono neturime. Reikalavimai sutarties įvykdymo užtikrinimui nurodyti paslaugų viešojo pirkimo-pardavimo sutarties Bendrųjų sąlygų 7 skyriuje.



Papildomai informuojame, kad Techninėje specifikacijoje nurodyto adreso https://servicedesk.vitc.lt/docs/pages/viewpage.action?pageId=3768653 informaciją  galima pasiekti ir kitu adresu  IT paslaugų katalogas - VSSA portalas - VSSA PORTALAS.

